Here is a page extracted from Wikipedia that may contain CSS, HTML, and a lot of unformatted text.

Title: Ribagorza
Content: Iste articlo ye sobre a comarca aragonesa de Ribagorza. Ta atros emplegos se veiga Ribagorza (desambigación). 

Ribagorza (en catalán: Ribagorça) ye una comarca oficial aragonesa d'o nord-este d'a provincia de Uesca.

Muga a lo norte con Francia (departamento de l'Alta Garona), a lo nord-este con a Val d'Arán, a l'este con as comarcas d'Alta Ribagorza y Pallars Chusán, a lo sudeste con a comarca d'a Noguera, a lo sud con a comarca de Litera, a lo sudueste con a comarca d'o Semontano de Balbastro y a l'ueste con a comarca de Sobrarbe.

Bi ha unatra Ribagorza, l'Alta Ribagorza (provincia de Leida), con un nombre oficial que coincide con a designación d'una subcomarca natural mas ampla.

Se diz Alta Ribagorza a la parte mas montanyosa, clima mas humido y vechetación mas verda; que ye a lo que ye a lo norte d'o macizo de Turbón y Sierra de Cis y d'os congustros de Ventamillo y Croqueta.

Se diz Ribagorza baixa a la parte d'o sud, menos montanyosa, de clima mediterranio y vechetación mas mediterrania con carrascals y pinars de pin borde.

Toponimia 
O toponimo Ribagorza se remonta a lo latín RIPA y CURTIA (adchectivo postverbal de CURTIARE u CURTARE). Ye un toponimo que en catalán se fa servir on articlo definiu (La Ribagorça) pero que en aragonés medieval, belsetán, chistabín y grausín se fa servir sin articlo:

A macrotoponimia y microtoponimia de Ribagorza ye d'orichen romanz en a mes gran part d'os casos, con una pequenya presencia de toponimos prerromans que en bel caso dubdoso s'ha puesto interpretar como relacionau con as luengas basco-aquitanas. As leis foneticas presents en os toponimos romances gosan responder a la fonetica aragonesa en a compleganza de l'Esera y a la fonetica catalana en as compleganzas d'o Noguera Ribagorzana y part d'o río Isabana, con excepcions. En toz os casos caracters ribagorzans comuns d'as parlas aragonesas y catalanas de Ribagorza.

Parla 

As parlas de Ribagorza son de transición entre o catalán y l'aragonés dende o punto de vista macrocheografico. O catalán de l'este de Ribagorza se clasifica como subdialecto ribagorzano en o catalán nordoccidental. L'aragonés de l'ueste de Ribagorza u aragonés ribagorzano forma a mayor parte de l'aragonés oriental.

Territorio y población

Demografía

Gastronomía 
 Coqueta: tipico de Benavarri.
 Lenguaniza de Graus.

Laminerías 
carquinyolis de Benavarri.
panillet: lamín d'almendras y miel, tipico de La Puebla de Castro.
Pastillo de crabaza de Graus.

Se veiga tamién 
 Lista de molimentos de Ribagorza.
 Guerra de Ribagorza.

Referencias